Sardor Milano AQShda American Idol shousida chiqdi, ammo keyingi bosqichga o‘ta olmadi (video)

O‘zbekistonlik qo‘shiqchi Sardor Milano Amerikada afsonaviy musiqiy shou — American Idol’da ishtirok etdi, deb yozadi My Day.

 Skrinshot: YouTube
2017-yilning yozida Sardor Florida shtatining Orlando shahrida kastingdan o‘tgan edi, ammo keyingi bosqichda u muvaffaqiyat qozona olmadi.
Xonandaning o‘zi buni quyidagicha izohladi:
Nyu-Yorkda shouni suratga olish jarayonlarida, ko‘plab videointervyular chog‘ida menga berilgan savollardan kelib chiqib, men bunda nimalarga urg‘u berilishini tushunib oldim.
Drama kerak! Kuchli ta’sir o‘tkazadigan, hayotim yoki bolaligimga bog‘liq voqea kerak! Ammo! Yolg‘on dramani to‘qib chiqarish mening hayotiy qoidalarimga to‘g‘ri kelmaydi, hatto bu shoudagi ishtirokim taqdirini belgilab bersa ham.